fr lt en en en en en en fr nl pl fr en nl en en fr en en fr en af af af af af af nl nl af af nl af af af af af af af af af af af af af nl nl en nl fi fi nl en en ca en en en en en ne en en en en en en en en en en en en en en en en en en en lt lt en en en en en en en en en en en en
Pierre Vigoureux on Reverb Nation
Pierre Vigoureux – My God is sterker
Pierre se gawes is duidelik sigbaar in sy liefde vir aanbidding en wyse waarop hy bedien.
Pierre gebruik dus musiek, sang en Woordbediening om sy liefde vir die Here uit te beeld.  Dit doen hy altyd met energie en oorgawe. Familie en gesinslewe lê hom na aan die hart en dus word oud en jonk by sy musiekbediening verwelkom.  Pierre is getroud met Lindie en is geseën met ‘n dogter, Charisma en ‘n seun, Mar-Jean.
Pierre het sy B-Min graad in Bediening voltooi by Koedoespoort AGS Akademie wat resorteer onder Breaking Fallow Ground Ministries en is georden as leraar. Hy is oorspronklik van die Oos-Rand, maar is nou woonagtig in Pretoria. Pierre is tans voltyds in die sangbediening.
Alhoewel sy fokus op die geestelike genré is, het hy ook op uitnodiging opgetree as seremoniemeester by funksies en sing ook sekulêre musiek by uitgesoekte geleenthede. Hy doen dit ook met oorgawe en ‘n stukkie humor in sy aanbieding.
Pierre aanbid by die Doxa Deo, Kameeldrif Kampus waar hy ook deeltyds betrokke is by die bediening van die seniors in die gemeente. Hy was vir twaalf jaar ‘n kapelaan in die Suid- Afrikaanse Polisie Diens waar hy verskeie seksies en divisies met groot sukses bedien het
Pierre is onderworpe aan die mentorskap van sy kerkleiers. Hy is die afgelope twaalf jaar ‘n vennoot van die Doxa Deo Familie in Pretoria (www.noordkampus.doxadeo.co.za) onder leiding van Pastoor Jean Symons. Die gemeente is ‘n multi-kampus bediening onder leiding van Pastoor Alan Platt.
Pierre was in 2004 ‘n finalis van die ATKV Lier toekenning vir ‘n duet album wat hy saam met Sonja Cilliers opgeneem het genaamd Tetelestai.
Met die album Genade het Pierre by verskeie radiostasies die top 10 en top 20 bereik.
Genade is Pierre se 2010 debuutopname met nuutgeskrewe liedere wat deur verskeie kunstenaars geskryf is.  Dit bevat vars liedere oor God se genade.  ‘n DVD van die lied “Daar is net een God” kan besigtig word op YouTube.
Hartklop is Pierre se splinternuwe album wat nuutgeskrewe liedere bevat van bekende skrywers soos Jannie Venter.  Van hierdie liedere kom ook uit Pierre se eie pen waarvan sommige in samewerking met Stass geskryf is.  Stass is ook die vervaardiger van die album.  Daar is ‘n verrassing op die album – een lied, Agnus Dei, is saam met Onbeskaamd opgeneem en sal verseker die Onbeskaamd aanhangers met hoendervleis laat.  Die DVD van “My God is sterker” is beskikbaar op die CD en kan ook op YouTube besigtig word.
Hartklop is geïnspireer deur die skolebediening waar Pierre deesdae meer betrokke is by wyse van Woord en Sangbediening en waar hy ook as motiveringspreker op tree.  Hierdie album fokus verseker meer op die jonger mark as gevolg van die kommersiële aanslag van die album.  Tog maak dit ook voorsiening vir die aanbidder. Twee van die liedere is deur Pierre self vertaal van Engels na Afrikaans en ‘n ander saam met Dawie Fourie.
Hartklop is gebasseer op die Skrif Johannes 13:23 waar Johannes met sy kop op Jesus se bors gelê het.  Hy word ook beskryf as die dissipel vir wie Jesus baie lief gehad het.
Die hart van Hartklop is dat die persoon wat daarna luister sal beleef dat hy met sy kop op Jesus se bors lê en sy hartklop en/of stem baie duideliker sal hoor.
In 2013 was hy bevoorreg om die hoofrol van Boas en ook Jesus in “Rut die Musical” te speel. Saam met die blyspel het hy en Benice Borman (sy mede hoofspeler) ‘n CD met vyf van die nuwe liedere met Stass as vervaardiger opgeneem
Al drie produksies is apart beskikbaar teen ‘n spesiale prys tydens sy bedieningsgeleenthede.  Die drie word saam in ‘n spesiale pakket verkoop.
Droom vir die toekoms
Pierre se hart klop vir bediening en dis al wat hy elke dag wil doen.  Hy wil nooit op ‘n plek wees waar hy voel of dink dat hy genoeg van die Here geleer en ervaar het nie.  Elke dag is ‘n nuwe belewenis met die Here en hy wil dit met ander deel.
Pierre som sy passie vir die Here in een woord op – VERDIEPING.
Hy wil nie hê dat die CD of selfs die sangbediening oor hom moet gaan nie.  Dit is vir hom slegs ‘n middel/instrument tot sy beskikking om die Woord te verkondig.  Hy sê dat hy hierdeur seer mense en mense wat honger is vir meer van Jesus Christus kan bedien in ‘n seer en deurmekaar wêreld.
Pierre besef dat hy nie kan bedien sonder God se salwing nie en hy wil ook nie.  Hy wil mense voorstel aan sy Vriend, die Heilige Gees.
Wat u kan verwag
Pierre se roeping is om met oorgawe, energie en passie te bedien. Hy doen dit met die hulp van kwaliteit, oorspronklike en meer bekende musiek komposisies.  Pierre tree op by die volgende geleenthede:
Click to share on Facebook (Opens in new window)
Click to share on Twitter (Opens in new window)
Click to share on LinkedIn (Opens in new window)
Click to share on Pinterest (Opens in new window)
Click to email this to a friend (Opens in new window)
Let me know what you think Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Google account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Click to follow VoxDeo for all new updates, artist info and events.
Create a free website or blog at WordPress.com.
Send to Email Address Your Name Your Email Address
Post was not sent - check your email addresses!
Email check failed, please try again
Sorry, your blog cannot share posts by email.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy